# 14 di dicembre

U 14 di dicembre hè u 348esimu ghjornu (u 349esimu ghjornu s'è l'annata hè bisesta) di u calendariu gregorianu.

## Evenimenti

* 1955: Bulgaria diventa Statu membru di l'UNU.

## Nascite

* 1960: James Comey Jr., avocatu americanu
* 1988: Vanessa Hudgens, attrice è cantatrice statunitense

## Celebrazione
### Feste
### I Santi

Santu Agnellu. Santu Ghjuvanni di a Croce.
Secondu San Ghjuvanni, l'agnellu hè u simbulu di u Cristu chì si sacrificheghja per riscattà i peccati. In u so Vangellu conta chì Ghjambattista battizava, quand'ellu vide à Ghjesù chì venia versu ellu è disse: "Eccu l'Agnellu di Diu chì toglie u peccatu da u mondu".
In l'Apocalisse, l'Evangelistu ripiglia u simbulu di l'Agnellu. Dice chì, in celu, accantu à u tronu di Diu, mezu à i quattru animali è i vintiquattru vechji, ci era l'Agnellu chì stava in pedi, ma chì paria esse statu tombu.
L'Agnellu avia sette corne è sette ochji chì sò i sette spiriti di Diu, mandati in tutta a Terra.
E' l'Agnellu si avvicinò è pigliò u libru da a manu diritta di quellu chì pusava nantu à u tronu.
Quand'ellu ebbe pigliatu u libru, i quattru animali è i vintiquattru vechji si prusternonu davanti à l'Agnellu. Ugnunu avia cetere è coppe piene di parfumi, chì sò e prighere di i santi.
E' cantavanu un novu cantu chì dicia: "Tù si degnu di riceve u libru è di apre i so sugilli; chì tù si statu tombu è, cù u to sangue, ci ai riscattatu. E', in più, ci ai fattu rè è preti di u nostru Diu, è noi regneremu nantu à a Terra".
E' si intese millaie è millaie di voci chì dicianu: "Degnu hè l'Agnellu, chì ghjè statu scannatu, di riceve a putenza, è e ricchezze, è a sapienza, è a forza, è l'onore, è a gloria, è a benedizzione".
E' tutte e criature chì sò in celu, è in terra, è sottu terra, è in mare, dicianu: "à quellu chì posa nantu à u tronu è à l'Agnellu, sia a benedizzione, è l'onore, è a gloria, è a forza, in i seculi di i seculi".
Paesi è cità: A celebrazione di a memoria di un Santu Agnellu abbate, si hè sparta dopu à l'undecesimu seculu quandu un sottudiacunu di a Chjesa di Napuli scrisse un libru per cuntà i miraculi di u santu. Più tardi, anu parlatu di e so intervenzioni per liberà à Napuli è à Sorrente accampate da i Saracini. E' po u cultu hè ghjuntu in a pruvincia di Frossinone è in Lucca.
In Ruglianu (festa patrunale) u cultu pò esse statu purtatu da i marinari in lutta contru à i Barbareschi.
Ghjuvanni di a Croce, duttore di a Chjesa, natu l'annu 1542 in a Vechja Castiglia, hè mortu in l'Andalusia u 14 dicembre 1591.
Hè unu di i megliu scrittori mistichi di a Chjesa latina è unu di i megliu pueti spagnoli. E so opere e più cunnusciute sò: "A Notte Scura", "U Canticu Spirituale" è "A Fiara d'Amore".
Ghjuvanni era di una famiglia nobile ma sbaiuccata. Hè statu un zitellu massu è un omu gentile. Più bravu, ùn ci ne era. A' 21 anni si hè fattu frate carmelitanu. A' 25, hè diventatu l'amicu fidu fi Santa Teresia d'Avilla, a so paisana.
Ghjuvanni hà rifurmatu u so Ordine creendu i Carmelitani scalzi. Hè statu persecutatu da i calzi chì l'anu chjusu in una cellula, ma dinù da quelli di a so riforma chì l'anu speditu in un paisolu scantatu di l'Andalusia, luntanu da tutte e persone ch'ellu tenia caru è chì u tenianu caru.
Etimolugia, casate è nomi: Cf Ghjuvanni l'Evangelistu (27 dicembre).

## Ligami

* Archiviu 2006-04-22 at the Wayback Machine L'almanaccu 2006 di l'Adecec